จับตา! BLA ราคาดิ่งกด “มาร์เก็ตแคป” รั้งท้าย เสี่ยง TLI เบียดหลุด SET50
จับตา! BLA ราคาดิ่งกด “มาร์เก็ตแคป” รั้งท้าย เหลือ 64,033 ลบ. เสี่ยง TLI เบียดหลุด SET50 หากมี "มาร์เก็ตแคป" มากกว่า 1% 
จับตา! BLA ราคาดิ่งกด “มาร์เก็ตแคป” รั้งท้าย เหลือ 64,033 ลบ. เสี่ยง TLI เบียดหลุด SET50 หากมี "มาร์เก็ตแคป" มากกว่า 1%
25 ก.ค. 2565

ผู้สื่อข่าวรายงานว่าวันนี้ (25 ก.ค.65) วันแรกของการเข้าซื้อขายในตลาดรองของ บริษัท ไทยประกันชีวิต จำกัด (มหาชน) หรือ TLI พบว่าราคาหุ้นปิดตลาดช่วงภาคเช้าปิดที่ระดับ 16.10บาท บวก 0.10 บาท หรือ 0.63% ด้วยมูลค่าการซื้อขาย 1,475.79 ล้านบาท จากราคาเสนอขายไอพีโอ 16 บาท
ทั้งนี้หากมาคำนวณมาร์เก็ตแคปของ TLI ณ ราคาปิดช่วงภาคเช้าอยู่ที่ 184,345 ล้านบาท คิดเป็นสัดส่วน 1% ของมาร์เก็ตแคปรวมทั้งตลาดหลักทรัพย์รวม ข้อมูล ณ วันที่ 22 ก.ค.65 อยู่ที่ 18,548,890.20 ล้านบาท อย่างไรก็ตามหากวันนี้ราคาหุ้น TLI ปิดเหนือ 16 บาท หรือมาร์เก็ตแคปรวมทั้งตลาดปิดลดลงกว่า 2 แสนล้านบาท ซึ่งเมื่อหากนำมาคำนวณก็ยังทำให้มีสัดส่วนมาร์เก็ตแคปเกิน 1% ของมาร์เก็ตแคปรวมทั้งตลาด และยังคงมีสิทธิให้ TLI เข้าเกณฑ์ “Fasttrack” ติดอันดับ SET50 มาร์เก็ตแคป
สืบเนื่องจากเข้าเกณฑ์ “Fasttrack” สำหรับการจัดทำดัชนี SET50 ของตลาดหลักทรัพย์แห่งประเทศไทย (ตลท.) โดยกฎดังกล่าว ระบุว่า หุ้นใหม่ที่เข้าจดทะเบียนในตลาดหลักทรัพย์ฯ หากมี “มาร์เก็ตแคป” มากกว่า 1% ของมาร์เก็ตแคปรวมทั้งตลาดหลักทรัพย์ฯ หรือ เป็นหุ้นที่มีมูลค่ามาร์เก็ตแคปสูงสุดติด 20 อันดับแรกใน SET50 ทาง ตลท. จะนำหุ้นดังกล่าว มาคำนวณในดัชนี SET50 และ SET100 ในอีก 3 วันทำการ หลังจากที่หุ้นตัวนั้น เริ่มซื้อขายในตลาดหลักทรัพย์เป็นวันแรก
ส่วนหุ้นที่มีความเสี่ยงว่าจะหลุดออกจากการคำนวณในดัชนี SET50 จากการเข้ามาเทรดของ TLI โดยเกิดการสลับอันดับของมาร์เก็ตแคปอย่างชัดเจน โดยเฉพาะอันดับ 50 กับอันดับ 49
ทั้งในช่วงปิดช่วงภาคเช้าอันดับ 50 กลายเป็น BLA โดยมาร์เก็ตแคปกลับมาน้อยที่สุดในบรรดาหุ้นกลุ่ม SET50 โดยอยู่ที่ 64,033 ล้านบาท เนื่องจากราคาหุ้นในช่วงภาคเช้าปรับตัวลงมาปิดที่ระดับ 37.50 บาท
ขณะที่ IRPC ราคาหุ้นในช่วงภาคเช้าราคาหุ้นปิดไม่เปลี่ยนแปลงอยู่ที่ 3.18 บาท ทำให้มาร์เก็ตแคปอยู่ที่ 64,980 ล้านบาท เด้งขึ้นไปอยู่ในอันดับ 49 ของกลุ่ม SET50 วัดจากมาร์เก็ตแคป